מבצע עלות השחר

מבצע עלות השחר היה מבצע צבאי של צה"ל ברצועת עזה, שהחל ב-5 באוגוסט 2022 ונמשך שלושה ימים, בהם הרג צה"ל בכירים בג'יהאד האסלאמי הפלסטיני ברצועה. את המבצע פתח צה"ל בסיכול ממוקד של תייסיר אל-ג'עברי, מפקד החטיבה הצפונית של הג'יהאד האסלאמי הפלסטיני בצפון רצועת עזה. למחרת הרג צה"ל גם את ח'אלד מנצור, מפקד החטיבה הדרומית. לאורך המבצע תקף חיל האוויר הישראלי מטרות המזוהות עם הג'יהאד האסלאמי הפלסטיני ברצועת עזה, כולל מחסני אמצעי לחימה ועמדות צבאיות, מתקני שיגור רקטות ויעדים צבאיים נוספים. בצד הישראלי, הוחל "מצב מיוחד בעורף" בטווח 80 ק"מ מהרצועה, ותושבי עוטף עזה הונחו להישאר בקרבת מרחבים מוגנים. במהלך המבצע שיגר הג'יהאד האסלאמי לעבר ישראל 1,162 רקטות. כ-946 רקטות חצו לשטח ישראל מתוכם כ-400 רקטות יורטו על ידי כיפת ברזל ב-96% אחוזי הצלחה. כ-17 רקטות לא יורטו ונפלו בשטחים בנויים. כ-34 רקטות נפלו בים וכ-182 רקטות נפלו והתפוצצו בשטח רצועת עזה, וגרמו למותם של 15 פלסטינים, בהם לפחות 7 ילדים. לפי נתוני צה"ל, בתקיפות צה"ל ברצועת עזה נהרגו 36 פלסטינים, מהם 25 מחבלים ו-11 אזרחים שמתוכם ארבעה ילדים. גם החזית העממית לשחרור פלסטין והזרוע הצבאית שלה, גדודי אבו עלי מוסטפא, הצטרפו ללחימה. ב-7 באוגוסט 2022 נכנסה הפסקת אש לתוקפה בשעה 23:30, והמבצע הסתיים. בעברית, השם הרשמי שניתן למבצע הוא "עלות השחר" ובאנגלית, בהתאמה, "Breaking Dawn". השם נועד לעורר תקווה, ומתכתב עם אמרת הכנף "תמיד הכי חשוך לפני עלות השחר". לעומת זאת, בערבית קרא צה"ל למבצע "الفجر الصادق" (אל-פג'ר א-סאדק; קרי: "השחר האמיתי"). "השחר האמיתי" או "השחר הנכון" הוא מונח דתי אסלאמי המתייחס לזמן הנכון לקיום תפילת השחר, זאת בהנגדה למונחים כגון "השחר השקרי" (الفجر الكاذب – אלפג'ר אלכאד'ב), המציינים זמנים שגויים לקיום התפילה. הג'יהאד האסלאמי הפלסטיני, באמצעות פלוגות אל-קודס, קרא למבצע "عمليّة وحدة الساحات" (בתעתיק מדויק: עמלית וחדת אלסאחאת; תרגום: "מבצע אחדות הזירות"), שם הרומז לחמאס ולפלסטינים להצטרף למערכה. בליל 2 באוגוסט 2022 ערכו צה"ל, מג"ב והשב"כ, כחלק ממבצע שובר גלים, מבצע מעצרים נרחב בג'נין, שבמהלכו נעצר בסאם א-סעדי, ראש הג'יהאד האסלאמי הפלסטיני בג'נין. סרטונים מן המעצר הופצו ברשתות החברתיות, בהם בין היתר מתועד א-סעדי נגרר על הקרקע וננשך על ידי כלב תקיפה. המעצר הביא לאיומי הסלמה, היערכות לירי טילי נ"ט מצד הג'יהאד האסלאמי, והעלאת המתיחות. בעוטף עזה הוטלו מגבלות מעבר על התושבים, הגזרה עובתה בסוללות כיפת ברזל נוספות, וכוחות שריון תגברו צוותי קרב בקרבת ציר הוברס. במקביל התנהל מאמץ בין־לאומי בקרב מצרים ושליח האו"ם למזרח התיכון במטרה ללחוץ על חמאס לרסן את הג'יהאד האסלאמי ולעצור את ההסלמה. בהתאם להחלטות פיקוד העורף חלו הגבלות על תושבי עוטף עזה. בנוסף, כהכנה להסלמה, החליטו מספר ערים בדרום, בשרון ובמרכז על פתיחת מקלטים ציבוריים, וחופי הים מזיקים ועד פלמחים נסגרו לרחצה. כמו כן, צה"ל גייס כוחות מילואים, בעיקר במערך ההגנה האווירית ופיקוד העורף. נפרשו סוללות כיפת ברזל גם במרכז ישראל. משטרת ישראל נערכה אף היא, גייסה 10 פלוגות מילואים של משמר הגבול, על מנת למנוע מהומות לאומניות והועלתה הכוננות בהר הבית. בכבאות והצלה הועלתה דרגת הכוננות לרמה גבוהה ובמגן דוד אדום העלו את רמת הכוננות לאיוש מלא, הרמה הגבוהה ביותר במרחבי הדרום והמרכז. היציאה למבצע נעשתה על פי החלטתו של ראש ממשלת ישראל, יאיר לפיד, ושר הביטחון בני גנץ, ללא כינוס של הקבינט המדיני-ביטחוני, וזאת באישורה של היועצת המשפטית לממשלה, גלי בהרב-מיארה. עם פתיחת המבצע אישר שר הביטחון בני גנץ את גיוסם של 25 אלף חיילי מילואים. ביום שישי, 5 באוגוסט 2022, בשעה 16:16 פתח צה"ל את המבצע בסיכול ממוקד של תייסיר אל-ג'עברי, מפקד הארגון בצפון רצועת עזה (קודמו בהאא אבו אל-עטא, נהרג על ידי ישראל בשנת 2019, במבצע חגורה שחורה). אבו אל-עטא נפגע מפצצות מדויקות ששיגרו מטוסי קרב של חיל האוויר אל תוך הדירה שבה הסתתר. בתקיפה נוספת בצפון הרצועה נהרג נימר אבו עמשה, שהיה אחראי ההסברה של הזרוע הצבאית של הג'יהאד האסלאמי. גם סגן מפקד מערך הנ"ט של הג'יהאד האסלאמי, עבדאללה קדום, ששתי חוליות עליהן פיקד היו בדרך לבצע פיגוע באמצעות טיל נ"ט, נהרג מתקיפת צה"ל, וכך גם ראש מערך התצפיות בצפון הרצועה. בהפצצה נהרגו גם עשרה מתושבי עזה ובתו בת ה-5 של קדום. בשעה הראשונה למבצע הרג צה"ל 15 מחבלים בצפון רצועת עזה, בעיר עזה ובח'אן יונס, בהם חוליות נ"ט וצלפים שהיו בדרכם לבצע פיגוע. בנוסף תקף מגדלים רבי-קומות במרכז העיר עזה, הידוע שבהם הוא "מגדל פלסטין" בשכונת א-רימאל. הותקף גם מבנה בשכונת שג'אעייה שצה"ל זיהה בו מחבלים. לפנות ערב תקף צה"ל עמדות צבאיות של הג'יהאד האסלאמי באמצעות ארטילריה וכוחות מיוחדים, והרג מספר מחבלים. בשעה 20:56 החל הג'יהאד האסלאמי בשיגור רקטות לעבר ראשון לציון, בת ים, יבנה, אשדוד, נתיבות ויישובים נוספים במרכז, בשפלה ובעוטף עזה. כיפת ברזל יירטה לפחות 10 רקטות מעל שדרות, ובסביבות 22:30 שיגר הג'יהאד מטחי רקטות לעבר אשקלון ועוטף עזה. בסך הכל, בלילה הראשון של הירי שוגרו 160 (מתוכם 130 חצו לשטח ישראל) רקטות ופצמ"רים מרצועת עזה. בתגובה למטחי הרקטות צה"ל השיב אש לעבר אתרי השיגור ותקף מחסני רקטות ומפעלים לייצור נשק ואמל"ח. בשעות הבוקר הג'יהאד האסלאמי פתח במתקפה ארטילרית של פצמ"רים ורקטות על ישובי העוטף, ביניהם: שדרות, איבים, ניר עם, נחל עוז, אשקלון ונתיב העשרה. 3 נפגעו קל במועצה אזורית אשכול. בסביבות 11:50 החל מטח רקטות לעבר אזור מודיעין, חבל מודיעין והשפלה. ב-12:00 נורו מטחים אל נתיבות ואשדוד. שני חיילי צה"ל נפצעו קל מנפילת פצמ"ר בעין הבשור שבאשכול. בשעה 12:30 נורו מטחים כבדים אל אשקלון ויישובי דרום חבל לכיש וקריית גת. בשעה 14:00 שוגרו מטחים כבדים על אשקלון ושדרות, שם רקטה פגעה בבית, אך המשפחה ניצלה בזכות שהייה בממ"ד. בשעות הצהריים תקף צה"ל באמצעות מסוקי קרב, טנקים וכוחות מיוחדים, בהם יחידת מגלן, 11 עמדות צבאיות של הג'יהאד האסלאמי. בנוסף, צה"ל תקף שני מחסני אמל"ח ימיים אשר מוקמו בבתיהם של פעילים מהכוח הימי של גא"פ. מחסן אמל"ח ימי נוסף הותקף בחאן יונס ומתחם צבאי בעיר עזה, אשר שימש את הכוח הימי של הארגון למטרות אימון ואחסנת ציוד. מתחם צבאי נוסף הותקף ובו מחסן אמל"ח של הארגון, אשר שימש בין היתר כמקום מפגש צבאי של פעיליו. כמו כן, באמצעות "חופת האש" סוכלה חוליית מרגמות של הגא"פ והופצץ בניין בן 5 קומות אחרי נוהל הקש בגג. בין השעות 16:50 ו-17:15 נורו מטחים כבדים אל אשקלון, נתיבות, נחל עוז, כפר מימון ותושיה. בשעה 18:00 הג'יהאד שיגר מטח כבד ראשון לעבר תל אביב. רקטות שוגרו גם לעבר שאר גוש דן, בת ים, חולון, ראשון לציון, גן שורק, פלמחים, יבנה, וגם מטח כבד לאשקלון, שם רקטה פגעה ישירות ברחוב וגרמה נזק לכלי רכב. ב-20:30 שוגרו מטחי רקטות לעבר שדרות, נתיבות ועוטף עזה. ב-21:00 שיגרו הפלסטינים מטחי רקטות על עוטף עזה, שדרות, אשקלון ואשדוד. דווח על נפילה באשקלון ועל פגיעה ישירה במפעל בשדרות. בשעה 12:30 נורה מטח רקטות לעבר ניצנים, באר גנים, ואשקלון. בשעה 22:00 שיגרו הפלסטינים מטח רקטות לעבר עוטף עזה, ניצנים, אשקלון, חבל לכיש ומישור החוף הדרומי. בין 21:00 ל-21:30 נהרגו 5–7 פלסטינים בג'באליה, בהם ילדים. תחקיר צה"ל העלה שמדובר בשיגור רקטות כושל מצד הג'יהאד האסלאמי ולא בתקיפה של צה"ל, שכן התקיפה האחרונה של צה"ל בג'באליה הייתה בסביבות שש וחצי בערב ואילו הפיצוץ אירע אחרי תשע בערב, וכן כי סמוך לתקרית זוהה במכ"ם שיגור רקטה כושל באזור. תיעוד מהרצועה שפורסם ברשתות חברתיות מהצד הפלסטיני מראה רקטה שמשוגרת מרצועת עזה, סוטה בחדות ואז גורמת להרג הילדים במחנה הפליטים. לדבריו של ראש מערך ההסברה הלאומי, הוכח באופן חד-משמעי כי מדובר בשיגור כושל של רקטה ששוגרה על ידי גא"פ. עוד צוין כי למעלה מ-15% מהרקטות ששיגר הגא"פ התפוצצו בשטח רצועת עזה. בסביבות 21:45 תקף צה"ל ברפיח באמצעות מטוסי קרב והרג את ח'אלד מנצור, מפקד הג'יהאד האסלאמי בדרום רצועת עזה, וככל הנראה הרג מחבלים נוספים, בהם את סגנו ובנו של בכיר הנהגת גא"פ אחמד אל-מדלל, זיאד אל-מדלל ומפקד חטיבת רפיח בגא"פ, ח'טאב עמאצי. למחרת פרסם דובר צה"ל תיעוד שמראה שהתקיפה נדחתה מספר פעמים בשל נוכחות ילדים בסביבת היעד, ביתו של מנצור. בשעות הלילה, לוחמי צה"ל, מג"ב ושב"כ עצרו 20 פעילי גא"פ ברחבי יו"ש, בהם שייח' נאסר עמור. בשעות הבוקר חיל האוויר הישראלי תקף מנהרת טרור התקפית של הגא"פ בדרום הרצועה. לראשונה ממבצע שומר החומות, ב-08:12 שוגרו 2 רקטות להרי ירושלים, שיורטו בהצלחה על ידי מערכת כיפת ברזל. כמו כן, נורו מספר מטחים לעבר לוזית, שדרות, חבל שלום ומועצה אזורית אשכול, שם נפגע בית כתוצאה מפגיעה ישירה, ללא נפגעים. בג'באליה נהרגו שני פלסטינים משיגור רקטות כושל. בצהריים שיגרו הפלסטינים מטחי רקטות לעבר אשקלון ועוטף עזה. בתגובה לירי הרקטות, תקף צה"ל בשעה 13:00 תקף משגר רקטות ברצועת עזה. בסביבות 14:30 שוגר מטח רקטות נוסף לעבר אשקלון ועוטף עזה, רקטה פגעה בכביש 4. ב-15:16 שיגר הגא"פ מטחים כבדים לעבר נתיבות והסביבה, ראשון לציון והסביבה, אשדוד, באר שבע ועוטף עזה. במהלך היום, תקף צה"ל 11 עמדות שיגור רקטות של הגא"פ, חלקן בעת ביצוע שיגורים. ב-19:20 דיווחו הפלסטינים על 8 הרוגים, בהם ילדים, בשתי תקיפות של צה"ל, אחת מהן בקרבת בית הקברות אל פאלוג'ה שבאזור ג'באליה והשנייה על כלי רכב בעזה ובו חוליית מחבלים. בתחילה טען צה"ל כי 5 הילדים נהרגו בשיגור כושל של הגא"פ אבל תחקיר מאוחר יותר העלה כי הילדים נהרגו מתקיפת חיל האוויר וכי לא היו שיגורי רקטות בזמן התקרית. 3 אזרחים נהרגו בתקיפה נגד חוליית שיגור רקטות בעזה, שבה גם נפגע רכב שחלף לידה. בשעה 19:40 הג'יהאד האסלאמי שיגר מטח נוסף של למעלה מ-50 רקטות לעבר עוטף עזה, אשקלון, אשדוד, תל אביב, ראשון לציון, גוש דן ואזור לוד. כיפת ברזל יירטה שתי רקטות מעל תל אביב ללא נפגעים. פיקוד העורף הנחה את כל תושבי עוטף עזה להיכנס למרחבים מוגנים ולא לצאת מהם עד להודעה חדשה. המטח בא בעקבות הפרסומים בכלי התקשורת על הפסקת אש בתיווך מצרים שהייתה אמורה להיכנס לתוקף ב-20:00 לכאורה. הירי נמשך גם לאחר השעה 20:00: בשעה 20:03 שוגר מטח נוסף לעבר אשקלון ועוטף עזה, רקטה פגעה ישירות במפעל באשקלון ופצעה אדם אחד (פלסטיני מחברון), רקטה פגעה גם בבית בשדרות. בשעה 21:00 דווח בכלי התקשורת שהג'יהאד האסלאמי הסכים להפסקת אש שתיכנס לתוקף ב-23:30. בהמשך, מסרו הצדדים שהחל משעה 23:30 תחל הפסקת אש. עם זאת, ירי הרקטות והפצמ"רים לעוטף עזה נמשך גם אחרי 21:00 והתחזק ככל שהתקרבה שעת כניסת הפסקת האש. בשעה 23:15 שיגר הג'יהאד האסלאמי רקטות לעבר באר שבע. בעקבות הירי המתמשך דווח שצה"ל תקף חוליות שיגור רקטות ברצועה וקצת לפני כניסת הפסקת האש לתוקף תקפו עשרות כלי טיס של חיל האוויר הישראלי מטרות של הג'יהאד האסלאמי, בהן מחנות צבאיים, מפקדה, משגרי רקטות ומחסנים של אמצעי לחימה. בשעה 23:30 נכנסה הפסקת האש לתוקפה. לפני כן ועד 23:50 שיגר הג'יהאד האסלאמי מטחי רקטות לעבר חבל לכיש, אשקלון, שדרות, חבל שלום, עוטף עזה ובאר שבע. לפי מרכז המידע למודיעין ולטרור במבצע נהרגו 49 פלסטינים, מהם 20 מחבלים (רובם פעילי גא"פ), 18 אזרחים ועוד 11 פלסטינים שנהרגו משיגורים כושלים של הגא"פ. לפי ynet, בצה"ל אמרו כי לפי הנתונים שבידיהם, בתקיפות צה"ל נהרגו 36 פלסטינים, 11 מהם בלתי מעורבים, ועוד 15 פלסטינים נהרגו משיגורים כושלים של הגא"פ. לפי משרד הבריאות הפלסטיני – שמנה גם את ההרוגים משיגורים כושלים – נהרגו בלחימה 44 איש, בהם 15 ילדים וארבע נשים. מרבית ההרוגים הם פעילי הג'יהאד האיסלאמי, חמאס ציין שבין ההרוגים גם שניים מאנשיו. ב-25 באוגוסט קיים ארגון הג'יהאד האיסלמי עצרת זיכרון להרוגי המבצע ברפיח, עזה, ג'נין, דמשק וביירות.[דרוש מקור] מדיה וקבצים בנושא מבצע עלות השחר בוויקישיתוף הסלמה ברצועת עזה - סיכום מבצע "עלות השחר" 7-5 באוגוסט 2022, באתר מרכז המידע למודיעין ולטרור, 8 באוגוסט 2022 כתבי חדשות 12, ‏צה"ל פתח במבצע "עלות השחר": בכיר בג'יהאד חוסל, מטחי רקטות כבדים לעבר ערי ישראל, באתר ‏מאקו‏, 5 באוגוסט 2022 יואב זיתון, ליעד אוסמו, מתן צורי, מטחים לאשדוד ואשקלון, בית נפגע בשדרות; צה"ל הפציץ בניין בן 5 קומות במרכז העיר עזה | תיעוד, באתר ynet, 6 באוגוסט 2022 מצב חירום בעוטף: מבצע "עלות השחר" נפתח, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:11), 5 באוגוסט 2022 כתבי ישראל היום, יותר מ-350 שיגורים מתחילת המבצע, הירי התרחב לתל אביב | תיעוד חדש מחיסול בכיר הג'יהאד, באתר ישראל היום, 5 באוגוסט 2022 כתבי ynet‏, 4 ילדים נהרגו ברצועה; נפגע בית בכיר בג'יהאד, מטחים כבדים מעזה, באתר ynet, 6 באוגוסט 2022 כתבי ynet, בצל דיווחים על הפסקת אש: מטחים בלתי פוסקים לעוטף עזה, באתר ynet, 7 באוגוסט 2022 יואב זיתון, אלף שיגורים, שני בכירים מחוסלים, 55 שעות: ממכת הפתיחה ועד הפסקת האש, באתר ynet, 7 באוגוסט 2022 סיכום ראשוני של "עלות השחר", באתר צה"ל, 9 באוגוסט 2022 יומן המבצע - דקה אחר דקה, באתר צה"ל, 8 באוגוסט 2022 נתוני התקיפות ברצועת עזה. כל העדכונים, באתר צה"ל, 7 באוגוסט 2022 Operation “Breaking Dawn”, באתר צה"ל, 5 באוגוסט 2022 (באנגלית) ראש הממשלה לפיד ושר הביטחון גנץ בהצהרות לתקשורת, סרטון בערוץ "IsraeliPM", באתר יוטיוב (אורך: 10:50), 8 באוגוסט 2022 מבצע "עלות השחר" - המספרים | הבכירים והמחבלים המחוסלים, השיגורים, היירוטים והנפילות | הלל ביטון רוזן, סרטון בערוץ "עכשיו 14", באתר יוטיוב (אורך: 02:13), 8 באוגוסט 2022 גל פרל, מחשבות על "עלות השחר" – סכנת ההצלחה, מרכז דדו, ‏ 17 באוגוסט 2022 גלעד שלמור, ‏עשרות תקיפות, יותר מ-2,000 שעות טיסה: כך פעל מערך הכטמ"מים במבצע "עלות השחר", באתר ‏מאקו‏, 17 באוגוסט 2022 מהבילוי של שישי לתקיפה שהחלה את המבצע: טייסי ה-F-35 מדברים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:51), 18 באוגוסט 2022 נמרוד אלוני, מבצע "שומר החומות" ומבצע "עלות השחר" כרצף אסטרטגי אחד, מרכז דדו, ‏ 24 בנובמבר 2022 מבצע "עלות השחר" ניצחון חמוץ מתוק, ירון בוסקילה, 9 באוגוסט 2022 בדיקת שמות ההרוגים במבצע “עלות השחר” מעלה כי כמחציתם היו פעילי טרור, באתר מרכז המידע למודיעין ולטרור, 10 באוגוסט 2022 סיכום מבצע "עלות השחר", באתר צה"ל, 31 באוגוסט 2022 נתוני התקיפות ברצועת עזה. כל העדכונים, באתר צה"ל, 6 באוגוסט 2022 יואב זיתון, תמרורים, אלתורים מסוכנים והדרכה ביוטיוב: הרקטות שהרגו יותר עזתים, באתר ynet, 8 באוגוסט 2022 יואב זיתון, אלף שיגורים, שני בכירים מחוסלים, 55 שעות: ממכת הפתיחה ועד הפסקת האש, באתר ynet, 7 באוגוסט 2022. עמירה הס, בלתי מעורבים: אלה 36 האזרחים הפלסטינים שנהרגו במבצע "עלות השחר", באתר הארץ, 12 באוגוסט 2022 شبكة الميادين, فلسطين المحتلة: كتائب الشهيد أبو علي مصطفى تستهدف موقع كرم أبو سالم بقذائف الهاون, شبكة الميادين, ‏2022-08-06 (בערבית) شبكة الميادين, فلسطين المحتلة: كتائب الشهيد أبو علي مصطفى تعلن استهداف حشود العدو في محيط البرج الأحمر بقدائف الهاون وذلك في تمام الساعة 6:15 مساء, شبكة الميادين, ‏2022-08-07 (בערבית) شبكة الميادين, فلسطين المحتلة: كتائب الشهيد أبو علي مصطفى تعلن استهداف مستوطنة تسوحار برشقة صاروخية, شبكة الميادين, ‏2022-08-07 (בערבית) غزة.. حركة الجهاد تطلق 100 صاروخ على إسرائيل والاحتلال يعلن استمرار عمليته ويستدعي قوات الاحتياط, www.aljazeera.net (בערבית) דובר צה״ל, מבצע "עלות השחר", באתר idfanc.activetrail.biz, ‏5 באוגוסט 2022, ח' באב התשפ"ב Israel Defense Forces, The name of the operation against Palestinian Islamic Jihad terrorist targets is Operation "Breaking Dawn.", IDF Spokesperson – דובר צה״ל (באנגלית), ביישום טלגרם איך קובעים שם למבצע? ולמה דווקא "עלות השחר"?, באתר צה"ל, 9 באוגוסט 2022 ציוץ של افيخاي ادرعي (סא"ל אביחי אדרעי) ברשת החברתית אקס (טוויטר), #عاجل جيش الدفاع يطلق #الفجر_الصادق ד"ר שגיא פולקה, מערכת "אל־פג'ר אל־צאדק", "השחר האמיתי", וסוגיית מתן שם בערבית למערכה, באתר מערכות, 18 באוגוסט 2022 יואב זיתון, אייל ערביד, ליעד אוסמו, אלישע בן קימון, מבצע מעצרים בג'נין: נלכד ראש הג'יהאד האסלאמי בג'נין, באתר ynet, 2 באוגוסט 2022 ניר דבורי, ‏נגרר על הקרקע, ננשך על ידי כלב: תיעוד המעצר של בכיר הג'יהאד, באתר ‏מאקו‏, 2 באוגוסט 2022 ynet - מבזקים, באתר ynet נטעאל בנדל, היועמ"שית: "הקבינט לא כונס לפני המבצע כי לא היה חשש למלחמה", באתר ישראל היום, 8 באוגוסט 2022 אמיר בוחבוט‏, גנץ אישר גיוס של עד 25 אלף אנשי מילואים, באתר וואלה, 5 באוגוסט 2022 חוסלו לפחות 15 מחבלים, בהם בכיר הג'יהאד האסלאמי תייסיר ג'עברי, באתר ערוץ 7, 5 באוגוסט 2022 יפעת רוזנברג‏, "אחראי על התיאום עם חמאס": זהו בכיר הג'יהאד האסלאמי שחוסל בעזה, באתר וואלה, 5 באוגוסט 2022 דפנה ליאל, ‏מבצע "עלות השחר": איך התקיפה תשפיע על היכולת של לפיד להרכיב ממשלה, באתר ‏מאקו‏, 5 באוגוסט 2022 בכיר צה"ל: "לפחות 15 מחבלים חוסלו בתקיפה, נערכים להרחבת המבצע", באתר ynet, 5 באוגוסט 2022. טל לב רם, ‏מבצע "עלות השחר": חוסל מפקד הזרוע הצבאית הצפונית של הג'יהאד האסלאמי, באתר מעריב אונליין, 5 באוגוסט 2022. מתן צורי, כארבע שעות לאחר חיסול בכיר הג'יהאד: אזעקות בגוש דן וביישובי הדרום, באתר ynet, 5 באוגוסט 2022 יואב זיתון, ליעד אוסמו, מתן צורי, מטחים לאשדוד ואשקלון, בית נפגע בשדרות; צה"ל הפציץ בניין בן 5 קומות במרכז העיר עזה | תיעוד, באתר ynet, 6 באוגוסט 2022. "כל הצמרת הביטחונית של הג'יהאד ברצועת עזה סוכלה", באתר צה"ל, 7 באוגוסט 2022 טל לב רם, ‏נמשך הירי לעבר יישובי העוטף, לראשונה אזעקה גם בתל אביב| מבצע "עלות השחר", באתר מעריב אונליין, 6 באוגוסט 2022. כתבי ynet, ירי לת"א לראשונה מפתיחת המבצע, מכוניות חונות נפגעו באשקלון, באתר ynet, 6 באוגוסט 2022. קצין בכיר בצה"ל: הילדים בג'בליה נהרגו משיגור פלסטיני כושל, באתר ynet, 6 באוגוסט 2022, כתבי חדשות 12, ‏מבצע "עלות השחר": אחרי המטח לגוש דן, אזעקות צבע אדום באשדוד ובאשקלון, באתר ‏מאקו‏, 6 באוגוסט 2022. כתבי ynet, צה"ל: תקפנו את מקבילו של ג'עברי, 4 הילדים בג'בליה נהרגו משיגור כושל, באתר ynet, 6 באוגוסט 2022. ניר דבורי, ‏הפלסטינים טענו שצה"ל הרג ילדים - התיעוד מוכיח: נהרגו בשיגור כושל לישראל, באתר ‏מאקו‏, 6 באוגוסט 2022. ביתו של בכיר בג'יהאד האסלאמי הותקף בדרום רצועת עזה, ככל הנראה הוא חוסל, באתר ערוץ 7, 6 באוגוסט 2022, כתבי חדשות 12, ‏מבצע "עלות השחר": צה"ל חיסל בכיר נוסף בג'יהאד האסלאמי, הירי לעבר הדרום נמשך, באתר ‏מאקו‏, 6 באוגוסט 2022. טל לב רם, ‏דובר צה"ל אישר: מפקד בכיר בג'יהאד האסלאמי היה יעד לחיסול הערב, באתר מעריב אונליין, 6 באוגוסט 2022. ניר דבורי, ‏"ראיתי ילדים; תבטל את התקיפה" | כך צה"ל נמנע מפגיעה בחפים מפשע בהפצצות בעזה, באתר ‏מאקו‏, 7 באוגוסט 2022, ״ראיתי בעצים ילדים מתרוצצים - תבטל את התקיפה״: מניעת פגיעה בילדים בלתי מעורבים, סרטון בערוץ "את"צ - אתר צה"ל החדש", באתר יוטיוב (אורך: 01:46) כתבי ישראל היום, צבע אדום סמוך לירושלים: אזעקות נשמעו במעלה חמישה ובהר אדר, באתר ישראל היום, 6 באוגוסט 2022. כוחות הביטחון עצרו באיו"ש כ-20 פעילי טרור המשוייכים לגא"פ, באתר צה"ל, 7 באוגוסט 2022. מטוסי קרב תקפו מנהרה התקפית של ארגון הטרור גא"פ, באתר צה"ל, 7 באוגוסט 2022. מתי ברנהרט, ‏לראשונה ב"עלות השחר": אזעקות בהרי ירושלים, באתר "סרוגים", 7 באוגוסט 2022 ליעד אוסמו, יואב זיתון, בעזה מדווחים על הרוגים בג'באליה, צה"ל: שוב ירי פלסטיני כושל שפגע בבית, באתר ynet, 7 באוגוסט 2022 איתמר אייכנר, ליעד אוסמו, יואב זיתון, מתן צורי, מטחים לראשל"צ, באר שבע ואשדוד. דיווח: ישראל הסכימה להפסקת אש מ-22:00, באתר ynet, 7 באוגוסט 2022. תקיפת בורות שיגור של גא"פ | את"צ, סרטון בערוץ "את"צ - אתר צה"ל החדש", באתר יוטיוב (אורך: 00:30), 7 באוגוסט 2022. דיווחים פלסטיניים: 8 הרוגים בתקיפות צה"ל ברצועת עזה, בהם ילדים, באתר ynet, 7 באוגוסט 2022. יניב קובוביץ, חמישה קטינים שנהרגו במבצע בעזה נפגעו מאש צה"ל ולא משיגורי הג'יהאד, באתר הארץ, 16 באוגוסט 2022 טל לב רם, ‏לא הספיק להם: שתי תאונות ירי נוספות של הג'יהאד האסלאמי גרמו להרג ילדים, באתר מעריב אונליין, 7 באוגוסט 2022. מתן צורי, אייל ערביד, יואב זיתון, מאיר תורג'מן, ריקי כרמי, איתמר אייכנר, בצל הדיווחים על הפסקת אש: נמשך הירי לדרום, באתר ynet, 7 באוגוסט 2022. מתן צורי, אייל ערביד, יואב זיתון, מאיר תורג'מן, ריקי כרמי, איתמר אייכנר, בצל הדיווחים על הפסקת אש: נמשך הירי לדרום, באתר ynet, 7 באוגוסט 2022. אייל ערביד, איתמר אייכנר, דיווח באל-מיאדין: "הוסכם על הפסקת אש בעזה", באתר ynet, 7 באוגוסט 2022. ישראל מאשרת ומזהירה את הג'יהאד: הפסקת אש החל מ-23:30, באתר ynet, 7 באוגוסט 2022 בעקבות השיגורים לדרום: צה"ל תוקף חוליות ירי רקטות ברצועה, באתר ynet, 7 באוגוסט 2022. במקביל לשיגורים לדרום: צה"ל תקף שורת יעדי ג'יהאד אסלאמי ברצועת עזה, באתר ynet, 7 באוגוסט 2022.